پدمنی

پدمنی نے 16 سال کی عمر میں  اپنے کیریئر کا آغاز ہندی فلم کلپنا (1948) میں بطور ڈانسر کیا  ۔ انھوں نے تقریباََ 30 سال تک 250 کے قریب فلموں میں کام کیا۔ پدمنی نے ہندوستانی فلم میں متعدد مشہور اداکاروں کے ساتھ کام کیا ، جن میں سیواجی گنیسن ، ایم جی رام چندرن ، این ٹی راما راؤ ، راج کپور ، شمی کپور ، پریم نذیر ، راجکمار ، جیمنی گنیسن اور ایس ایس راجندرن شامل ہیں۔ وہ سیواجی گنیسن کے ساتھ 59 فلموں میں نظر آئیں۔وہ زیادہ تر تامل فلموں میں اداکاری کرتی تھیں۔ ان کی دو بہنیں للیتا اور راگنی بھی فلمی اداکارہ  اور رقاصائیں تھیں اور یہ تینوں بہنیں  ٹراونکور بہنیں کہلاتی تھیں ۔

ابتدائی زندگی 
جنوبی بھارت اور ماضی کی مشہور بالی وڈ اداکارہ۔ تھرو اننتا پورم میں پیدا ہوئیں۔ انہوں نے کلاسیکی رقص میں مہارت حاصل کی۔ اپنے فلمی سفر کا آغاز انہوں نے جنوبی بھارت کی فلموں سے کیا۔ انہوں نے تمل، ملیالم، تیلگو اور کنڑ زبانوں میں کئی کامیاب فلمیں کیں۔ لیکن بالی وڈ کی شہرت انہیں ممبئی کھینچ لائی۔

فلمی کیریئر 
ایزائی پدم پڈو ، جو سن 1950 میں ریلیز ہوئی ، ان کی تامل میں پہلی فلم تھی۔ سیواجی گنیسن کے ساتھ ان کی رفاقت کا آغاز 1952 میں پانام سے ہوا تھا۔ ان کی کچھ مشہور تامل فلموں میں سمورنا رامائنم (1958 کی فلم) ، تھانگا پدھومائی ، انبو ، کٹو روزا ، تھلنا موہنمبل ، ویتنام ویڈو ، ایدر پارادھاٹھو ، منگیئر تھلکم اور پوو پوچوڈاوا شامل ہیں۔ ان کی کچھ مشہور ملیالم فلموں میں پرسننا ، ، واواہیتھا ، ادھیاپیکا ، کمارا سمبھوم ، نوکیتھدوراتھو کننم ناٹو ، واستھوہرہ اور ڈولر شامل ہیں۔ 

بالی ووڈ کی دو مشہور فلموں میں ان کا جوڑی راج کپور کے ساتھ بہت مقبول ہوئیں؛    میرا نام جوکر اور جس دیش میں گنگا بہتی ہے۔ پدمنی نے راج کپور کے ساتھ ایک اور فلم عاشق (1962) بھی کی۔ ان کی دیگر بالی ووڈ فلموں میں امردیپ (1958 )، پائل (1957)، افسانہ (1966) ، واسنا (1968) ، چندا اور بجلی (1969) اور بابو بھائی مسٹری کی مہابھارت (1965) شامل ہیں۔ 

1957 میں انھوں نے بالی وڈ فلم میں بننے والی فلم 'پائل' میں کام کیا۔ اس کے بعد وہ بابو بھائی مستری کی فلم مہابھارت کی ہیروئین بنیں لیکن انھیں زیادہ شہرت راج کپور کی فلم جس دیش میں گنگا بہتی ہے سے ملی جس میں ان کے حسن کے ساتھ ان کے کلاسیکی رقص نے لوگوں کو دیوانہ بنا دیا۔ راجکپور کے ساتھ انہوں نے فلم میرا نام جوکر میں بھی کام کیا ۔راج کپور کے علاوہ پدمنی نے راج کمار اور دیو آنند کے ساتھ بھی فلمیں کیں۔

شادی اور امریکا ہجرت 
رامچندرن کے ساتھ شادی کے بعد انھوں نے فلموں کو خیر باد کہہ دیا اور امریکا جا بسیں۔فلمیں چھوڑنے کے بعد بھی  رقص کو وہ اپنی زندگی سے نہیں نکال سکیں اور 1977ء میں انہوں نے نیو جرسی میں پدمنی سکول آف فائن آرٹس  کی بنیاد ڈالی۔ یہاں انڈین کلاسیکی رقص کی تعلیم دی جاتی ہے،  اس اسکول کا شمار امریکا کے بڑے اور قدیم سکول میں کیا جاتا ہے۔ 

پدمنی کا انتقال چنئی (مدراس )میں دل کا دورہ پڑنے سے  ہوا۔

حوالہ جات 

اکیسویں صدی کی بھارتی اداکارائیں
بیسویں صدی کی بھارتی اداکارائیں
بھارتی فلمی اداکارائیں
بھارتی ٹیلی ویژن اداکارائیں
تریوینڈرم کی اداکارائیں
تمل سنیما کی اداکارائیں
تمل ٹیلی ویژن کی اداکارائیں
تیلگو سنیما کی اداکارائیں
فلم فیئر فاتحین
ملیالم فلمی اداکارائیں
ملیالم ٹیلی ویژن کی اداکارائیں
مملکت تراونکور کی خواتین
مملکت تراونکور کی شخصیات
ہندی سنیما کی اداکارائیں
ہندی ٹیلی ویژن کی اداکارائیں